Innbruddstyv i birøkterdrakt kjørte i fylla, krasjet og stjal bilen til kvinnelig hjelper
Dramaet startet like før klokken 22.45 lørdag kveld. Da skal mannen, sammen med en kamerat, ha brutt seg inn i et hus på Nævisdal i Froland. Politiet ble varslet da huseieren kom hjem og så at bilen var i brann. Det hadde også tatt fyr i et gjerde. I ettertid viste det seg at det også hadde skjedd et boliginnbrudd.50 minutter senere fikk politiet melding om mulig promillekjøring på E18 inn mot Kristiansand. Bilen var en sølvfarget BMW med falske skilter. I Torridalsveien kjørte bilen inn i en annen BMW bakfra. Hanne Holberg så ulykken og bestemte seg for å stanse for å hjelpe. Det endte med at hun ble stående igjen uten bil. - Jeg spurte personen i den ene bilen hvordan det gikk og trodde han gikk for å hente varseltrekant. Så satte han seg inn i bilen vår og stakk, forteller Holberg tilFædrelandsvennen. Tyvens stakk av BMW-en til moren Hanne Holberg. Bilen var ikke mer enn én måned gammel. Søndag klokken 09.28 fant politiet igjen bilen ved Kiwi på Lund i Kristiansand.
En skallet norsk mann i 30-årene skapte mye trøbbel for politiet i Kristiansand i natt.